Marco Angelini

Marco Angelini (* 26. Juli 1984 in Voitsberg, Steiermark) is a österreichischa Sänger und Songwriter, der si 2014 vorleifig ins Privatlebn zruckzogn hot und seitdem aus Oarzt tätig is.
Famülie.
Marco Angelini hot a österreichische Mutter und an luxemburgischen Vota und is Enkl vo italienischstämmigen Großötan und lebt derzeit in Graz. Seit 2014 is er mit da Profitänzerin Maria Santner zaum.
Ausbüldung und Karriere.
Schui/Uni.
Nochdem da Marco die Matura gmocht hot, hot a augfaungt, an da Medizinischen Universität Graz Humanmedizin zu studiern. A Auslaundssemester hot er in Luxemburg gmocht und des Praktische Joar in Deitschlaund am Klinikum Passau. 2012 hot er des Studium mit "Dr. med. univ." (Doktor der gesamten Heilkunde) obgschlossn.
Spurt.
Über zwölf Joar hot da Marco aktiv Handball bei da HSG REMUS Bärnbach/Köflach auf da Position des linkn Flügls gspült. Noch zwa schwan Verletzungen (unta aundam a Kreizbaundriss) hot er sei Haundbollkarriere aufgebn miasn.
Musi.
Marco woa bei vaschiednan Casting-Shows, unta aundam bei "Helden von morgen", "Starmania" und "X Factor". Bei "Deutschland sucht den Superstar" hot er bei da 8. Staffl im Joa 2011 teilgnumman und is dabei 4. wordn, dadurch is a im europäischn Raum jetzt sehr bekaunt.
Noch DSDS foigtn Auftritte ois Solokünstler und a mit der 2008 gegründeten Studentnband Black Balloon in Deutschland, Griechenland, Österreich, Luxemburg und Spanien, außadem nu einige Juryeinsätze, Autogrammstundn und Fantreffn in vaschiednan Ländan.
Er mocht Pop, Rock und Austropop bis zum Pop-Schloga. Er sölba losst si von Red Hot Chili Peppers, Kings of Leon, Paolo Nutini und James Morrison inspiriern.
2011 hot Marco an Plottnvatrog bei Sony Music Austria untaschriebn. Vom Alexander Kahr is daun der Song Leuchtturm produziert wordn. Die Single hot kane Chartplazierungen kriagt. 
Nochdem er daun zu 2DayRecords gwechselt is, is daun am 23. Jenna 2013 die Maxi-CD Du &amp; ich vaeffentlicht wordn. Du &amp; ich hot in den österreichischn Charts den Plotz 69 erreicht. Die zweite Single "Mein Engel (hier auf Erden)" hot Plotz 84 erreicht und is am 31. Mai 2013 vaeffentlicht wordn. Am 4. Oktober 2013 is daun die dritte Single "Wunder gibt es immer wieder" erschienen, die auf Plotz 62 in de deitschen Charts eigstiegn is. Nochdem er bei "Ich bin ein Star – Holt mich hier raus!" teilgnumman hot, vaeffentlichte Marco am 7. Feber 2014 den Partysong "Heute Nacht", der auf Position 54 in de deitschen Charts eigstiegn is.
Nochdem er im Somma sei vorleifige Auszeit bekaunt geben hot, hot er im November mitn Leo Aberer den Weihnachtssong "Goodbye" vaeffentlicht. Der Song is vo beiden gschriebn wordn und erreichte in da erstn Wochn Platz 23 der österreichischen Charts und hot am End Plotz 9 higlegt.
Fernsehn.
Im Jänner 2014 hotMarco bei da deitschen Reality-Show "Ich bin ein Star – Holt mich hier raus!" bei RTL teilgnumman und hot den 6. Plotz gmocht. Danoch hot er glei mit da Maria Santner bei da 9. Staffel "Dancing Stars" beim ORF eins mitgmocht und Plotz 2 gschofft.
Vorleifiges musikalisch’s Karriereend.
Marco hot Ende Juli 2014 sei vorleifiges Karriereend bekaunt geben. Er mog se in der nächstn Zukunft um sei Privatleben kümmern und aus Oarzt orbeitn. Da vorerst letzte Auftritt woa am 13. September 2014 in Zeitz (Deitschlond).
Soziales Engagement.
Seit vülen Joan engagiert sich Marco scho für Menschn mit besonderen Bedürfnissn und hüft ehrenamtlich den Athletinnen und Athletn bei Special Olympics Österreich. Zuerst imma aus Trainer in den Spurtortn Floorhockey und Haundboll, vo 2011 bis 2015 ois Assistent der Teamärztin und seit 2015 ois Teamoazt.
Außadem oarbeitet er aktiv an der Entwicklung vo Kinder- und Jugendprogrammen mit.